கேள்வி: கிருத்திகா ரெட்டி - தொழில் குறித்து விரிவாக சொல்லுங்கள்.
பதில்: கிருத்திகா ரெட்டி இந்தியாவில் வளர்ந்தார். நடுத்தர வர்க்க பெற்றோருக்குப் பிறந்த இவரின் தந்தை அரசு ஊழியர் ஆவார். மகாராஷ்டிராவின் டாக்டர் பாபாசாகேப் அம்பேத்கர் மராத்வாடா பல்கலைக்கழகத்தின் கீழ் உள்ள நாந்தேட்டில் உள்ள மகாத்மா காந்தி மிஷனின் பொறியியல் கல்லூரியில் கணினி அறிவியல் மற்றும் பொறியியலில் இளங்கலைப் பட்டத்தை முடித்தார். பட்டம் பெற்ற பிறகு, இவர் தனது பெற்றோருடன் நாக்பூர் குடிபெயர்ந்தார். பின்னர் யஷவந்த் கனேட்கரின் முக்கிய கருத்துக்களை விளக்குவதற்கு அவரது புத்தகங்களில் உள்ள நிரலாக்க எடுத்துக்காட்டுகளுடன் சுருக்கமாக பணியாற்றினார். பின்னர் அவர் அமெரிக்க ஐக்கிய நாடுகள் சென்று இசுட்டான்போர்டு பல்கலைக்கழகம் வணிக நிர்வாகத்தில் முதுகலைப் பட்டமும், சிரக்கியூஸ் பல்கலைக்கழகம் கணினிப் பொறியியலில் எம்.எஸ். பட்டமும் பெற்றார். ரெட்டி சிலிக்கான் கிராபிக்ஸ் மற்றும் மோட்டோரோலா போன்ற நிறுவப்பட்ட நிறுவனங்களில் பணியாற்றியுள்ளார். சிலிக்கான் கிராபிக்ஸில் இவர் பணிபுரிந்த காலத்தில், அவர் இளைய பொறியியல் இயக்குநராகவும் இவரது அணியில் அந்த மட்டத்தில் இருந்த ஒரே பெண்மணியாகவும் இருந்தார். 2008 இல், ரெட்டி மீண்டும் இந்தியாவுக்குச் சென்று, அமெரிக்காவைத் தளமாகக் கொண்ட ஃபீனிக்ஸ் டெக்னாலஜிஸ் நிறுவனத்துடன் இணைந்து பணியாற்றத் தொடங்கினார். ஜூலை 2010 இல், ரெட்டி முகநூல் நிறுவனத்தில் சேர்ந்தார். இந்த நிறுவனத்தின் முதல் பணியாளரான இவர், முகநூல் செயல்பாடுகளை புதிதாக ஆரம்பித்தது மட்டுமல்லாமல், முதல் நாளிலேயே அலுவலக ஷட்டரையும் திறக்க வேண்டியிருந்தது. இவரது தலைமையின் கீழ், பேஸ்புக் இந்தியா தனது பயனர் தளத்தை வளர்த்துக்கொள்வதோடு மட்டுமல்லாமல் , கோக-கோலா இந்தியா மற்றும் யெப்மி போன்ற முக்கிய இணைப்புகளுடன் விளம்பர விற்பனை மூலம் அதன் உலகளாவிய வணிகத்திற்கும் குறிப்பிடத்தக்க பங்களிப்பைச் செய்துள்ளது. இந்தியாவில் 'இலவச அடிப்படைகள்' திட்டத்தை மூடிய ஒரு நாளுக்குப் பிறகு, கிருத்திகா ரெட்டி தனது பதவியில் இருந்து விலகுவதாகவும், ஆறு முதல் பன்னிரெண்டு மாதங்களில் அமெரிக்க ஐக்கிய நாடுகள் இடம் பெயர்வதாகவும் தனது முடிவை அறிவித்தார். பிப்ரவரி 12, 2016 அன்று, இவர் தனது முகநூல் பதிவில் எழுதினார்:“எனது குடும்பம் இந்தியாவுக்கு இடம் பெயர்ந்தபோது, நாங்கள் மீண்டும் அமெரிக்காவுக்குச் செல்வோம் என்று எங்களுக்குத் தெரியும். அடுத்த 6-12 மாதங்களில் திரும்புவதற்கான காலக்கெடு வரப்போகிறது என்பதை பகிர்ந்து கொள்வது கசப்பான தருணம். எங்கள் இரண்டு மகள்களும் இந்த ஆண்டு உயர்நிலைப் பள்ளி மற்றும் நடுநிலைப் பள்ளியைத் தொடங்குகிறார்கள் - இது இந்த நகர்வைத் திரும்பப் பெறுவதற்கான இயற்கையான மாற்றமாக செயல்படுகிறது.